Návrh NARIADENIE RADY, ktorým sa na rok 2013 stanovujú rybolovné možnosti pre určité populácie rýb a skupiny populácií rýb uplatniteľné v Baltskom mori /* COM/2012/0458 final - 2012/0223 (NLE) */





DÔVODOVÁ SPRÁVA 1. KONTEXT NÁVRHU · Dôvody a ciele návrhu V súlade s nariadením Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu by sa mali prijať opatrenia s cieľom zaistiť, aby sa živé vodné zdroje využívali v rámci udržateľných hospodárskych, environmentálnych a sociálnych podmienok. Dôležitým nástrojom je v tejto súvislosti každoročné stanovenie rybolovných možností formou celkových povolených výlovov (TAC), kvót a obmedzení rybolovného úsilia. Cieľom tohto návrhu je stanoviť rybolovné možnosti pre komerčne najvýznamnejšie populácie rýb v Baltskom mori pre členské štáty na rok 2013. S cieľom zjednodušiť a objasniť ročné rozhodnutia o TAC a kvótach sa rybolovné možnosti v Baltskom mori stanovujú od roku 2006 osobitným nariadením. · Všeobecný kontext V oznámení Komisie o konzultáciách o rybolovných možnostiach na rok 2013 [KOM(2012) 278 final] je uvedený kontext návrhu. Vedecké odporúčania týkajúce sa populácií v Baltskom mori na rok 2013 poskytla Medzinárodná rada pre výskum mora (ICES) v máji 2012 a Vedecký, technický a hospodársky výbor pre rybné hospodárstvo (STECF) v júni 2012. Tento návrh obsahuje dva oddiely, ktoré sú dôležité pre riadenie baltského rybného hospodárstva v roku 2013 prostredníctvom rybolovných možností: v jednom oddiele sa stanovujú TAC a kvóty a v druhom obmedzenia rybolovného úsilia, a to zavedením obmedzení činnosti rybárskych plavidiel (počtu dní na mori). · Existujúce ustanovenia v oblasti návrhu Rybolovné možnosti a spôsoby ich pridelenia členským štátom sa každoročne upravujú. Najaktuálnejším nástrojom je nariadenie Rady (EÚ) č. 1256/2011 z 30. novembra 2011, ktorým sa na rok 2012 stanovujú rybolovné možnosti pre určité populácie rýb a skupiny populácií rýb uplatniteľné v Baltskom mori a ktorým sa mení a dopĺňa nariadenie (EÚ) č. 1124/2010. Pre riadenie rybného hospodárstva v Baltskom mori má význam aj nariadenie Rady (ES) č. 2187/2005 z 21. decembra 2005 na ochranu zdrojov rybolovu vo vodách Baltského mora, Beltov a Øresundu prostredníctvom technických opatrení, ktorým sa mení a dopĺňa nariadenie (ES) č. 1434/98 a zrušuje nariadenie (ES) č. 88/98. V nariadení Rady (ES) č. 1098/2007 z 18. septembra 2007, ktorým sa ustanovuje viacročný plán pre populácie tresky v Baltskom mori a rybolov využívajúci tieto populácie a ktorým sa mení a dopĺňa nariadenie (EHS) č. 2847/93 a zrušuje nariadenie (ES) č. 779/97, sa uvádzajú opatrenia na kontrolu a monitorovanie, ktoré sú potrebné na obnovenie príslušných populácií tresky. Určujú sa v ňom aj pravidlá stanovovania TAC pre západné a východné populácie tresky a súvisiace obmedzenia rybolovného úsilia. · Súlad s ostatnými politikami a cieľmi EÚ Navrhované opatrenia sú v súlade s cieľmi a pravidlami spoločnej politiky v oblasti rybného hospodárstva a s politikou Únie v oblasti udržateľného rozvoja. 2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU · Získavanie a využívanie expertízy Hlavné organizácie alebo experti, s ktorými sa uskutočnili konzultácie Uskutočnili sa konzultácie s Medzinárodnou radou pre výskum mora (ICES) a Vedeckým, technickým a hospodárskym výborom pre rybné hospodárstvo (STECF). Únia každý rok žiada ICES a STECF o vedecké odporúčania týkajúce sa stavu významných populácií rýb. Poskytnuté odporúčania sa týkajú všetkých populácií v Baltskom mori, pre ktoré sa navrhuje TAC. · Konzultácie so zainteresovanými stranami Konzultácie s Regionálnou poradnou radou pre Baltské more (BSRAC) prebehli na spoločnom zasadnutí jej pracovných skupín zaoberajúcich sa druhmi žijúcimi pri dne a pelagickými druhmi v júni 2012 na základe oznámenia Komisie o rybolovných možnostiach. Vedecký základ pre návrh poskytli ICES a STECF. Na tomto zasadnutí sa predložili pravidlá, ktoré sa majú uplatňovať pri určovaní TAC a kvót na rok 2013 na základe uvedeného oznámenia. Predbežné stanoviská, ktoré boli vyjadrené k všetkým príslušným populáciám rýb, sa vzali na vedomie a v návrhu sa čo najviac zohľadnili tak, aby neodporovali existujúcej politike ani nespôsobili zhoršenie stavu citlivých zdrojov. BSRAC podporuje snahy Komisie určovať TAC spôsobom, ktorý je viac v súlade s vedeckými odporúčaniami, ako aj uplatňovanie viacročného plánu pre tresku pri určovaní TAC. · Posúdenie vplyvu TAC tresky škvrnitej pre východný a západný Baltik sa znížil priemerne o 6 % v súlade s viacročným plánom. Na základe návrhu by sa tri z piatich pelagických TAC zvýšili a ostatné dva TAC by sa znížili. Vo všeobecnosti by navrhované opatrenia viedli k celkovému miernemu zvýšeniu rybolovných možností vyjadrených ako objem úlovkov pre plavidlá Únie v Baltskom mori približne o 2 % v prípade všetkých druhov s výnimkou populácií lososa a platesy. V návrhu sa neodzrkadľujú iba krátkodobé záujmy, ale je takisto súčasťou dlhodobého prístupu, pomocou ktorého sa intenzita rybolovu postupne zníži na dlhodobo udržateľné úrovne. Prístup prijatý v súlade s návrhom bude mať preto v strednodobom až dlhodobom horizonte za následok stabilné rybolovné úsilie a vyššie kvóty. Očakáva sa, že dlhodobými dôsledkami uvedeného prístupu bude zníženie vplyvu na životné prostredie následkom nižšieho rybolovného úsilia, zníženie počtu plavidiel v sektore rybolovu a/alebo priemerného rybolovného úsilia na jedno plavidlo pri nezmenených alebo zvýšených vykládkach. Udržateľnosť rybolovných činností sa v dlhodobom horizonte zvýši. 3. PRÁVNE PRVKY NÁVRHU · Zhrnutie navrhovaného opatrenia Návrh sa snaží stanoviť obmedzenia výlovu a rybolovného úsilia uplatniteľné na rybné hospodárstvo EÚ, s cieľom dosiahnuť cieľ spoločnej politiky v oblasti rybného hospodárstva, ktorým je zabezpečenie rybného hospodárstva na biologicky, hospodársky a sociálne udržateľnej úrovni. · Právny základ Článok 43 ods. 3 Zmluvy o fungovaní Európskej únie (ďalej len „ZFEÚ“). · Zásada subsidiarity Návrh patrí do výlučnej právomoci Únie podľa článku 3 ods. 1 písm. d) ZFEÚ. Zásada subsidiarity sa preto neuplatňuje. · Zásada proporcionality Návrh je v súlade so zásadou proporcionality z týchto dôvodov: Spoločná politika v oblasti rybného hospodárstva je spoločná politika. Podľa článku 43 ods. 3 ZFEÚ Rada prijíma opatrenia týkajúce sa stanovovania a prideľovania rybolovných možností. Predmetným nariadením Rady sa členským štátom prideľujú rybolovné možnosti. So zreteľom na článok 20 ods. 3 nariadenia (ES) č. 2371/2002 členské štáty môžu voľne prideľovať takéto rybolovné možnosti regiónom alebo hospodárskym subjektom. Členské štáty teda majú široký priestor na rozhodovanie o tom, aký sociálno-ekonomický model si zvolia na využívanie rybolovných možností, ktoré im boli pridelené. Návrh nemá pre členské štáty žiadne nové finančné dôsledky. Toto konkrétne nariadenie prijíma Rada každý rok a verejné a súkromné prostriedky na jeho vykonávanie sú už k dispozícii. · Výber nástrojov Navrhovaný nástroj: nariadenie. Ide o návrh týkajúci sa riadenia rybného hospodárstva na základe článku 43 ods. 3 ZFEÚ a v súlade s článkom 20 nariadenia Rady (ES) č. 2371/2002. 4. VPLYV NA ROZPOČET Návrh nemá žiadny vplyv na rozpočet EÚ. 5. DODATOČNÉ INFORMÁCIE · Zjednodušenie Návrhom sa naďalej zabezpečuje zjednodušenie správnych postupov pre subjekty verejného sektora (EÚ alebo vnútroštátne), keďže obsahuje ustanovenia podobné ustanoveniam nariadenia z roku 2012 o rybolovných možnostiach v Baltskom mori. · Doložka o preskúmaní/revízii/ukončení platnosti Návrh sa týka nariadenia na rok 2013, a preto neobsahuje doložku o revízii. · Podrobné vysvetlenie Návrhom sa pre členské štáty loviace v Baltskom mori stanovujú na rok 2013 rybolovné možnosti pre určité populácie alebo skupiny populácií. V navrhovaných množstvách sa zohľadňujú aktuálne vedecké odporúčania, konzultácie s Regionálnou poradnou radou pre Baltské more a rámec na určovanie TAC a kvót prezentovaný v oznámení Komisie o konzultáciách o rybolovných možnostiach. Teoretické množstvo populácií, ktoré sú spoločné s Ruskou federáciou, bolo v relevantných prípadoch odpočítané od navrhovaných TAC. Keďže zámerom Komisie je zaistiť udržateľné využívanie rybolovných zdrojov v súlade s politikou Únie a medzinárodnými záväzkami a zároveň zachovať stabilné rybolovné možnosti, sú ročné zmeny TAC vzhľadom na stav danej populácie čo najviac obmedzené. TAC a kvóty pridelené členským štátom sa uvádzajú v prílohe I a obmedzenia rybolovného úsilia sú stanovené v prílohe II k tomuto nariadeniu. V prípade populácií tresky sú navrhované TAC a obmedzenia úsilia v súlade s požiadavkami viacročného plánu pre populácie tresky v Baltskom mori a pre rybolov využívajúci tieto populácie. Ústredným prvkom plánu je postupné zníženie úhynu rýb pri rybolove na dlhodobo udržateľné úrovne s cieľom zaistiť obnovenie populácií a vysoké a stabilné výnosy. Keďže úhyn populácií tresky pri rybolove už poklesol na úrovne uvedené vo viacročnom pláne, nie je potrebné ďalej znižovať rybolovné úsilie, t. j. počet dní na mori, ani ho zvýšiť. Všetky pelagické populácie v Baltskom mori, konkrétne populácie sleďa a šproty v západnej a strednej časti Baltského mora, v Rižskom zálive a v Botnickom zálive sa musia v roku 2013 loviť na úrovni maximálneho udržateľného výnosu, a navrhované TAC preto zodpovedajú úhynu pri rybolove pri maximálnom udržateľnom výnose. Pokiaľ ide o populácie lososa a platesy, s cieľom navrhnúť TAC je ešte potrebné poskytnúť vedecké odporúčania na základe referenčných podmienok. Keďže výsledky ďalšej komunikácie s ICES sa ešte len očakávajú, príslušné množstvá nie sú v návrhu uvedené, ale zahrnú sa do neho v neskoršej fáze. 2012/0223 (NLE) Návrh NARIADENIE RADY, ktorým sa na rok 2013 stanovujú rybolovné možnosti pre určité populácie rýb a skupiny populácií rýb uplatniteľné v Baltskom mori RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä jej článok 43 ods. 3, so zreteľom na návrh Európskej komisie, keďže: (1) Článkom 43 ods. 3 zmluvy sa ustanovuje, že Rada má prijímať na návrh Komisie opatrenia týkajúce sa stanovovania a prideľovania rybolovných možností. (2) V nariadení Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu[1] sa vyžaduje, aby sa prijali opatrenia upravujúce prístup k vodám a k zdrojom, ako aj udržateľné vykonávanie rybolovných činností s ohľadom na dostupné vedecké, technické a hospodárske odporúčania, a najmä správu, ktorú vypracúva Vedecký, technický a hospodársky výbor pre rybné hospodárstvo (STECF), a rovnako s ohľadom na každé odporúčanie získané od regionálnych poradných rád. (3) Úlohou Rady je prijímať opatrenia, ktorými sa stanovujú a prideľujú rybolovné možnosti podľa oblasti rybného hospodárstva alebo skupiny takýchto oblastí, čo podľa potreby zahŕňa aj určité funkčne súvisiace podmienky. Rybolovné možnosti by sa mali rozdeliť medzi členskými štátmi tak, aby sa každému členskému štátu zabezpečila relatívna stabilita rybolovných činností pre každú populáciu alebo oblasť rybného hospodárstva, pričom by sa mali riadne zohľadniť ciele spoločnej politiky v oblasti rybného hospodárstva stanovené v nariadení (ES) č. 2371/2002. (4) Celkový povolený výlov (TAC) by sa mal stanovovať na základe dostupných vedeckých odporúčaní, pričom by sa mali zohľadniť biologické a sociálno-ekonomické aspekty a zároveň by sa malo zabezpečiť spravodlivé zaobchádzanie s jednotlivými odvetviami rybolovu, a takisto na základe stanovísk vyjadrených počas konzultácií so zainteresovanými stranami, a to najmä na stretnutiach s Poradným výborom pre rybolov a akvakultúru a s príslušnými regionálnymi poradnými radami. (5) Pokiaľ ide o populácie, na ktoré sa vzťahujú osobitné viacročné plány, mali by sa rybolovné možnosti stanovovať v súlade s pravidlami stanovenými v uvedených plánoch. Obmedzenia výlovu a obmedzenia rybolovného úsilia v prípade populácií tresky v Baltskom mori by sa preto mali stanovovať v súlade s pravidlami stanovenými v nariadení Rady (ES) č. 1098/2007 z 18. septembra 2007, ktorým sa ustanovuje viacročný plán pre populácie tresky v Baltskom mori a rybolov využívajúci tieto populácie[2] (ďalej len „plán pre populácie tresky v Baltskom mori“). (6) Podľa najnovších vedeckých odporúčaní je možné začať flexibilne riadiť rybolovné úsilie v rámci populácií tresky v Baltskom mori bez toho, aby sa ohrozili ciele plánu pre populácie tresky v Baltskom mori a bez zvýšenia úhynu rýb pri rybolove. Takáto flexibilita by umožnila efektívnejšie riadenie rybolovného úsilia v prípade, že rybolovné kvóty nie sú rovnomerne rozdelené medzi flotilu členského štátu, a pomohla by rýchlejšie reagovať na výmeny kvót. Členskému štátu by sa tak malo umožniť prideliť plavidlám plaviacim sa pod jeho vlajkou dodatočné dni neprítomnosti v prístave, ak sa rovnaký počet dní neprítomnosti v prístave odníme iným plavidlám plaviacim sa pod vlajkou uvedeného členského štátu. (7) Využívanie rybolovných možností stanovených v tomto nariadení by malo podliehať nariadeniu Rady (ES) č. 1224/2009 z 20. novembra 2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky v oblasti rybného hospodárstva[3], a najmä jeho článku 33 o zaznamenávaní úlovkov a rybolovného úsilia a článku 34 o oznamovaní údajov o vyčerpaní rybolovných možností. Preto je potrebné bližšie určiť kódy týkajúce sa vykládok populácií, na ktoré sa vzťahuje toto nariadenie, ktoré majú členské štáty používať, keď zasielajú údaje Komisii. (8) V súlade s článkom 2 nariadenia Rady (ES) č. 847/96 zo 6. mája 1996, ktorým sa zavádzajú dodatočné podmienky pre riadenie celkových prípustných úlovkov (TAC) a kvót presahujúce rok[4], treba určiť populácie, na ktoré sa vzťahujú rôzne opatrenia uvedené v predmetnom nariadení. (9) S cieľom predísť prerušeniu rybolovných činností a zabezpečiť živobytie rybárov Únie je dôležité otvoriť 1. januára 2013 uvedené oblasti rybného hospodárstva. Z dôvodu naliehavosti by toto nariadenie malo nadobudnúť účinnosť ihneď po jeho uverejnení, PRIJALA TOTO NARIADENIE: Kapitola I Všeobecné ustanovenia Článok 1 Predmet úpravy Týmto nariadením sa na rok 2013 stanovujú rybolovné možnosti pre určité populácie rýb a skupiny populácií rýb v Baltskom mori Článok 2 Rozsah pôsobnosti Toto nariadenie sa vzťahuje na plavidlá Únie pôsobiace v Baltskom mori. Článok 3 Vymedzenie pojmov Na účely tohto nariadenia sa uplatňujú tieto vymedzenia pojmov: a) zóny Medzinárodnej rady pre výskum mora (ICES) sú zemepisné oblasti vymedzené v prílohe I k nariadeniu Rady (ES) č. 2187/2005 z 21. decembra 2005 na ochranu zdrojov rybolovu vo vodách Baltského mora, Beltov a Øresundu prostredníctvom technických opatrení[5]; b) „Baltské more“ sú subdivízie ICES 22 – 32; c) „plavidlo Únie“ je rybárske plavidlo plaviace sa pod vlajkou členského štátu a registrované v Únii; d) „celkový povolený výlov“ (TAC – total allowable catch) je množstvo, ktoré je možné z každej populácie uloviť každý rok; e) „kvóta“ je podiel z TAC pridelený Únii, členskému štátu alebo tretej krajine; f) „deň neprítomnosti v prístave“ je každé nepretržité obdobie trvajúce 24 hodín alebo jeho časť, počas ktorého je plavidlo mimo prístavu. Kapitola II Rybolovné možnosti Článok 4 TAC a prideľovanie TAC, kvóty a prípadné funkčne súvisiace podmienky sú stanovené v prílohe I. Článok 5 Osobitné ustanovenia týkajúce sa prideľovania 1. Prideľovanie rybolovných možností členským štátom podľa tohto nariadenia sa uskutočňuje bez toho, aby boli dotknuté: a) výmeny vykonané podľa článku 20 ods. 5 nariadenia (ES) č. 2371/2002; b) prerozdelenia vykonané podľa článku 37 nariadenia (ES) č. 1224/2009; c) dodatočné vykládky úlovkov povolené podľa článku 3 nariadenia (ES) č. 847/96; d) množstvá zadržané v súlade s článkom 4 nariadenia (ES) č. 847/96; e) zníženia vykonané podľa článkov 37, 105, 106 a 107 nariadenia (ES) č. 1224/2009. 2. Pokiaľ sa v prílohe I k tomuto nariadeniu neuvádza inak, článok 3 nariadenia (ES) č. 847/96 sa uplatňuje na populácie, na ktoré sa vzťahuje preventívny TAC, a článok 3 ods. 2 a ods. 3 a článok 4 uvedeného nariadenia sa uplatňuje na populácie, na ktoré sa vzťahuje analytický TAC. Článok 6 Podmienky vykládky úlovkov a vedľajších úlovkov Ryby z populácií, pre ktoré sú stanovené obmedzenia výlovu, sa ponechávajú na palube alebo vykladajú, len ak tieto úlovky ulovili plavidlá členského štátu, ktorý je držiteľom kvóty a táto kvóta ešte nie je vyčerpaná. Článok 7 Obmedzenia rybolovného úsilia 1. Obmedzenia rybolovného úsilia sa stanovujú v prílohe II. 2. Obmedzenia uvedené v odseku 1 sa takisto uplatňujú na subdivízie ICES 27 a 28.2, pokiaľ Komisia neprijme rozhodnutie v súlade s článkom 29 ods. 2 nariadenia (ES) č. 1098/2007 o vyňatí týchto subdivízií z obmedzení podľa článku 8 ods. 1 písm. b), článku 8 ods. 3, 4 a 5 a článku 13 uvedeného nariadenia. 3. Obmedzenia uvedené v odseku 1 sa neuplatňujú na subdivíziu ICES 28.1, pokiaľ Komisia neprijala rozhodnutie v súlade s článkom 29 ods. 4 nariadenia (ES) č. 1098/2007 o uplatňovaní obmedzení stanovených v článku 8 ods. 1 písm. b) a článku 8 ods. 3, 4 a 5 nariadenia (ES) č. 1098/2007 na túto subdivíziu. Kapitola III Záverečné ustanovenia Článok 8 Zasielanie údajov Keď podľa článkov 33 a 34 nariadenia (ES) č. 1224/2009 členské štáty zasielajú Komisii údaje o vyložených množstvách ulovených populácií, použijú pri tom kódy populácií stanovené v prílohe I k tomuto nariadeniu. Článok 9 Nadobudnutie účinnosti Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie. Uplatňuje sa od 1. januára 2013. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda PRÍLOHA I TAC UPLATNITEĽNÉ NA PLAVIDLÁ ÚNIE V OBLASTIACH, V KTORÝCH EXISTUJÚ TAC PODĽA JEDNOTLIVÝCH ŽIVOČÍŠNYCH DRUHOV A PODĽA OBLASTÍ V týchto tabuľkách sú stanovené TAC a kvóty (v tonách živej hmotnosti, pokiaľ nie je uvedené inak) podľa jednotlivých populácií a prípadné funkčne súvisiace podmienky. Pokiaľ nie je uvedené inak, odkazy na rybolovné zóny sú odkazmi na zóny ICES. V každej oblasti sa populácie rýb uvádzajú podľa abecedného poradia latinských názvov druhov. Na účely tohto nariadenia sa uvádza porovnávacia tabuľka latinských názvov a bežných názvov: Vedecký názov || Trojmiestny abecedný kód || Bežný názov Clupea harengus || HER || sleď Gadus morhua || COD || treska Pleuronectes platessa || PLE || platesa Salmo salar || SAL || losos atlantický Sprattus sprattus || SPR || šprota Druh: || Sleď || || Zóna: || Subdivízie 30 –31 || || || Clupea harengus || || HER/3D30.; HER/3D31. Fínsko || 81 248 || || Švédsko || 17 852 || || || || || Únia || 99 100 || || || || || TAC || 99 100 || || Analytický TAC Článok 3 nariadenia (ES) č. 847/96 sa neuplatňuje. Článok 4 nariadenia (ES) č. 847/96 sa neuplatňuje. Druh: || Sleď || || Zóna: || Subdivízie 22 – 24 || Clupea harengus || || HER/3B23.; HER/3C22.; HER/3D24. || Dánsko || 3 617 || || Nemecko || 14 234 || Fínsko || 2 || || Poľsko || 3 357 || Švédsko || 4 590 || || || || Únia || 25 800 || || || || TAC || 25 800 || || Analytický TAC Článok 3 nariadenia (ES) č. 847/96 sa neuplatňuje. Článok 4 nariadenia (ES) č. 847/96 sa neuplatňuje. || || || || || Druh: || Sleď || || Zóna: || Vody Únie subdivízií 25 – 27, 28.2, 29 a 32 || Clupea harengus || || HER/3D25.; HER/3D26.; HER/3D27.; HER/3D28.2; HER/3D29.; HER/3D32. Dánsko || 1 873 || || Nemecko || 497 || || Estónsko || 9 567 || || Fínsko || 18 674 || || Lotyšsko || 2 361 || || Litva || 2 486 || || Poľsko || 21 216 || || Švédsko || 28 481 || || || || || Únia || 85 155 || || || || || TAC || Nepodstatné || Analytický TAC Druh: || Sleď || || Zóna: || Subdivízia 28.1 || Clupea harengus || || HER/03D.RG || || || Estónsko || 12 764 || || Lotyšsko || 14 876 || || || || || Únia || 27 640 || || || || || TAC || 27 640 || || Analytický TAC || || || Druh || Treska || Zóna: || Vody Únie subdivízií 25 – 32 || Gadus morhua || || COD/3D25.; COD/3D26.; COD/3D27.; COD/3D28.; COD/3D29.; COD/3D30.; COD/3D31.; COD/3D32. Dánsko || 14 143 || || Nemecko || 5 626 || || Estónsko || 1 378 || || Fínsko || 1 082 || || Lotyšsko || 5 259 || || Litva || 3 464 || || Poľsko || 16 285 || || Švédsko || 14 328 || || || || || Únia || 61 565 || || || || || TAC || Nepodstatné || Analytický TAC || || || Druh: || Treska || || Zóna: || Subdivízie 22 – 24 || || Gadus morhua || || COD/3B23.; COD/3C22.; COD/3D24. Dánsko || 9 080 || || Nemecko || 4 439 || || Estónsko || 201 || || Fínsko || 178 || || Lotyšsko || 751 || || Litva || 487 || || Poľsko || 2 429 || || Švédsko || 3 235 || || || || || Únia || 20 800 || || || || || TAC || 20 800 || || Analytický TAC Článok 3 nariadenia (ES) č. 847/96 sa neuplatňuje. Článok 4 nariadenia (ES) č. 847/96 sa neuplatňuje. || || || Druh: || Platesa || || Zóna: || Vody Únie subdivízií 22 – 32 || || Pleuronectes platessa || || PLE/3B23.; PLE/3C22.; PLE/3D24.; PLE/3D25.; PLE/3D26.; PLE/3D27.; PLE/3D28.; PLE/3D29.; PLE/3D30.; PLE/3D31.; PLE/3D32. Dánsko || 2 443 || || Nemecko || 271 || || Poľsko || 511 || || Švédsko || 184 || || || || || Únia || 3 409 || || || || || TAC || 3 409 || || Preventívny TAC Druh: || Losos atlantický || Zóna: || Vody Únie subdivízií 22 – 31 || Salmo salar || || SAL/3B23.; SAL/3C22.; SAL/3D24.; SAL/3D25.; SAL/3D26.; SAL/3D27.; SAL/3D28.; SAL/3D29.; SAL/3D30.; SAL/3D31. Dánsko || 22 538 || (1) || Nemecko || 2 508 || (1) || Estónsko || 2 291 || (1) || Fínsko || 28 103 || (1) || Lotyšsko || 14 335 || (1) || Litva || 1 685 || (1) || Poľsko || 6 837 || (1) || Švédsko || 30 465 || (1) || || || || Únia || 108 762 || (1) || || || || TAC || Nepodstatné || Analytický TAC Článok 3 nariadenia (ES) č. 847/96 sa neuplatňuje. Článok 4 nariadenia (ES) č. 847/96 sa neuplatňuje. __________ || || || (1) Vyjadrené počtom jednotlivých rýb. Druh: || Losos atlantický || Zóna: || Vody Únie subdivízie 32 || Salmo salar || || SAL/3D32. || || || Estónsko || 1 581 || (1) || Fínsko || 13 838 || (1) || || || || Únia || 15 419 || (1) || || || || TAC || Nepodstatné || Preventívny TAC __________ || || || (1) Vyjadrené počtom jednotlivých rýb. Druh: || Šprota || || Zóna: || Vody Únie subdivízií 22 – 32 || || Sprattus sprattus || || SPR/3B23.; SPR/3C22.; SPR/3D24.; SPR/3D25.; SPR/3D26.; SPR/3D27.; SPR/3D28.; SPR/3D29.; SPR/3D30.; SPR/3D31.; SPR/3D32. Dánsko || 24 659 || (1) || Nemecko || 15 622 || (1) || Estónsko || 28 634 || (1) || Fínsko || 12 908 || (1) || Lotyšsko || 34 583 || (1) || Litva || 12 510 || (1) || Poľsko || 73 392 || (1) || Švédsko || 47 670 || (1) || || || || Únia || 249 978 || || || || || TAC || Nepodstatné || || Analytický TAC __________ (1) Aspoň 92 % vykládok započítaných do kvóty musia tvoriť šproty. Vedľajšie úlovky sleďa sa započítavajú do zostávajúcich 8 % kvóty (HER/*3BCDC). PRÍLOHA II OBMEDZENIA RYBOLOVNÉHO ÚSILIA 1. Členské štáty pridelia právo plavidlám plaviacim sa pod ich vlajkou, ktoré lovia vlečnými sieťami, dánskymi záťahovými sieťami alebo podobným výstrojom s veľkosťou ôk najmenej 90 mm, žiabrovkami, zakliesňovacími sieťami alebo viacstennými žiabrovkami s veľkosťou ôk najmenej 90 mm, lovnými šnúrami na lov pri dne, lovnými šnúrami okrem unášaných lovných šnúr, udicami a džigovacím výstrojom, na najviac: a) 163 dní neprítomnosti v prístave v subdivíziách ICES 22 – 24 s výnimkou obdobia od 1. do 30. apríla, keď sa uplatňuje článok 8 ods. 1 písm. a) nariadenia (ES) č. 1098/2007, ako aj b) 160 dní neprítomnosti v prístave v subdivíziách ICES 25 – 28 s výnimkou obdobia od 1. júla do 31. augusta, keď sa uplatňuje článok 8 ods. 1 písm. b) nariadenia (ES) č. 1098/2007. 2. Maximálny počet dní neprítomnosti v prístave za rok, počas ktorých môže byť plavidlo prítomné v oblastiach uvedených v odseku 1 písm. a) a písm. b) a loviť výstrojom špecifikovaným v odseku 1, nesmie prevýšiť maximálny počet dní neprítomnosti v prístave pridelený pre jednu z týchto dvoch oblastí. 3. Odchylne od bodov 1 a 2 a ak si to vyžaduje efektívne riadenie rybolovných možností, členský štát môže plavidlám plaviacim sa pod jeho vlajkou prideliť dodatočné dni neprítomnosti v prístave, ak sa rovnaký počet dní neprítomnosti v prístave odníme iným plavidlám plaviacim sa pod jeho vlajkou, na ktoré sa v tej istej oblasti vzťahuje obmedzenie rybolovného úsilia, a ak kapacita každého odovzdávajúceho plavidla vyjadrená v kW je rovnaká alebo väčšia ako kapacita prijímajúceho plavidla. Počet prijímajúcich plavidiel nesmie prekročiť 10 % celkového počtu plavidiel dotknutého členského štátu uvedených v bode 1. [1] Ú. v. ES L 358, 31.12.2002, s. 59. [2] Ú. v. EÚ L 248, 22.9.2007, s. 1. [3] Ú. v. EÚ L 343, 22.12.2009, s. 1. [4] Ú. v. ES L 115, 9.5.1996, s. 3. [5] Ú. v. EÚ L 349, 31.12.2005, s. 1.